pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รฟม. มั่นใจระบบคัดกรองผู้โดยสาร MRT ตั้งจุดตรวจวัดอุณหภูมิครบทุกสถานีและทุกทางเข้าออกตลอดระยะเวลาการให้บริการ [กระทรวงคมนาคม]
วันอังคารที่ 21 เมษายน 2563
รฟม. มั่นใจระบบคัดกรองผู้โดยสาร MRT ตั้งจุดตรวจวัดอุณหภูมิครบทุกสถานีและทุกทางเข้าออกตลอดระยะเวลาการให้บริการ [กระทรวงคมนาคม]
รฟม. มั่นใจระบบคัดกรองผู้โดยสาร MRT ตั้งจุดตรวจวัดอุณหภูมิครบทุกสถานีและทุกทางเข้าออกตลอดระยะเวลาการให้บริการ
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ได้ดําเนินการมาตรการเฝ้าระวังและป้องกันการแพร่ระบาดของโรคติดเชื้อไวรัส COVID-19 ตามนโยบายของรัฐบาล กระทรวงคมนาคม และกรมการขนส่งทางรางอย่างต่อเนื่อง โดยให้ความสําคัญในความปลอดภัยของผู้โดยสารมาเป็นอันดับแรก ปัจจุบัน รฟม. ได้นํากล้อง Thermoscan มาใช้ตรวจจับอุณหภูมิร่างกาย ควบคู่ไปกับ Thermometer สําหรับใช้ในการคัดกรองผู้โดยสารที่มาใช้บริการรถไฟฟ้า MRT สายเฉลิมรัชมงคล (สายสีน้ําเงิน) และสายฉลองรัชธรรม (สายสีม่วง) ในทุกสถานี และทุกทางเข้าออกตลอดระยะเวลาการให้บริการ เพื่อเพิ่มประสิทธิภาพการคัดกรองเพื่อความปลอดภัยของผู้โดยสารมากยิ่งขึ้น
รฟม. ขอความร่วมมือผู้โดยสารให้ความร่วมมือกับเจ้าหน้าที่ในการตรวจคัดกรองวัดอุณหภูมิร่างกาย และป้องกันตนเอง ปฏิบัติตามมาตรการ รักษาระยะห่างระหว่างบุคคล (Social Distancing) สวมใส่หน้ากากผ้าหรือหน้ากากอนามัยตลอดระยะเวลาการใช้บริการ โดย รฟม. จะเดินหน้ายกระดับมาตรการต่าง ๆ ให้มีความเข้มข้นและรัดกุมเพื่อความปลอดภัยของผู้โดยสาร และเป็นการแสดงความรับผิดชอบต่อสังคมส่วนรวม จนกว่าสถานการณ์การแพร่ระบาดของโรคติดเชื้อไวรัส COVID-19 จะกลับสู่ภาวะปกติ ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม.www.mrta.co.thและเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center โทร. 0 2716 4044
รัฐบาลไทย-ข่าวทำเนียบรัฐบาล-นายกรัฐมนตรีระบุแค่ให้เด็กกินยาคลายเครียดกันอาการแพนิค ไม่ได้วางยาสลบอย่างที่เป็นข่าว ยันมีสติครบสัมปชัญญะครบทุกคน
วันอังคารที่ 10 กรกฎาคม 2561
นายกรัฐมนตรีระบุแค่ให้เด็กกินยาคลายเครียดกันอาการแพนิค ไม่ได้วางยาสลบอย่างที่เป็นข่าว ยันมีสติครบสัมปชัญญะครบทุกคน
นายกรัฐมนตรีระบุแค่ให้เด็กกินยาคลายเครียดกันอาการแพนิค ไม่ได้วางยาสลบอย่างที่เป็นข่าว ยันมีสติครบสัมปชัญญะครบทุกคน
วันนี้ (10 กรกฎาคม 2561) เวลา 15.05 น. ณ บริวเวณห้องโถง ตึกบัญชาการ 1 ทําเนียบรัฐบาล พลเอกประยุทธ์ จันทร์โอชา นายกรัฐมนตรีกล่าวถึงกรณีที่โซเชียลแชร์ข้อความระบุมีการวางยาสลบทีมนักฟุตบอล หมูป่าฯ ก่อนนําตัวออกจากถ้ําว่า “คุณรู้ไหมว่าการแพทย์เขาทําอย่างไรจะให้เด็กไม่แพนิค เวลาออกมา ก็เหมือนที่เรากิน เราก็กินยาแก้แพ้ให้มันรู้สึกว่ามันไม่เป็นไร มันไม่ตื่นเต้น ใครจะวางยาสลบ แล้วจะออกมาได้ไง เขาเรียกว่ายาคลายประสาทไม่ให้เด็กไม่ตื่นเต้นไม่เครียด”
ผู้สื่อข่าวถามว่า เด็ก ๆ ที่ออกมามีสติสัมปชัญญะครบกันทุกคนหรือไม่ นายกรัฐมนตรีตอบว่า “มีซิจ๊ะ เมื่อคืนผมไปเยี่ยมก็ทักคุยกับทุกคนทั้ง 8 คน มีสติกันทุกคน 4 คนแรกสามารถเข้าไปเยี่ยมได้เพราะผ่านการตรวจร่างกายตรวจเชื้อดีแล้ว อีก 4 คนที่เพิ่งออกมาเข้าไปเยี่ยมยังไม่ได้ยังคาดจมูกปิดจมูกอยู่ พอบอกให้ยกมือก็ยกกันทุกคน ผมได้บอกออกมาก็เป็นคนดีของสังคมใช่ไหม เขาก็ยอมรับว่าจะเป็นคนดีของสังคม อยากเป็นนักฟุตบอลใช่ไหมก็ขอให้ติดทีมชาติ พ่อแม่ที่เฝ้าอยู่ข้างนอกก็นั่งยิ้มชอบใจ ผมก็บอกว่า วันก่อนนายกฯ พูดเชื่อไหม ก็ตอบกันว่าเชื่อค่ะ ๆ สําเร็จ ๆ เราต้องให้กําลังใจคนทุกคน วันนี้ไม่ใช้เวลาไปจับผิดจับถูกใครเก่งใครไม่เก่ง รอรับสถานการณ์ที่มันไม่น่าจะเกิดขึ้นอีกไม่ดีกว่าหรือเข้าใจหรือยัง”
-----------------------------------------------------
รัฐบาลไทย-ข่าวทำเนียบรัฐบาล-“ยุติธรรม”ประชุมคณะกรรมการกองทุนยุติธรรม ครั้งที่ ๑/๒๕๖๐
วันศุกร์ที่ 27 มกราคม 2560
“ยุติธรรม”ประชุมคณะกรรมการกองทุนยุติธรรม ครั้งที่ ๑/๒๕๖๐
นายชาญเชาวน์  ไชยานุกิจ ปลัดกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๑/๒๕๖๐
เมื่อวันศุกร์ที่ ๒๗ มกราคม ๒๕๖๐ เวลา ๐๙.๐๐ น.
นายชาญเชาวน์ ไชยานุกิจ ปลัดกระทรวงยุติธรรม
เป็นประธานการประชุมคณะกรรมการกองทุนยุติธรรม ครั้งที่ ๑/๒๕๖๐
โดยมี นายธวัชชัย ไทยเขียว รองปลัดกระทรวงยุติธรรม
คณะกรรมการ และผู้แทนหน่วยงานที่เกี่ยวข้อง เข้าร่วมประชุมฯ
ซึ่งที่ประชุมได้พิจารณาให้ความเห็นชอบในประเด็นต่างๆ ของสํานักงานกองทุนยุติธรรม
ได้แก่ กรอบโครงสร้างอัตรากําลังสํานักงานกองทุนยุติธรรม , การกําหนดแนวทางสรรหาพนักงานกองทุนยุติธรรม
การพิจารณาหลักเกณฑ์การช่วยเหลือผู้ถูกละเมิดสิทธิมนุษยชนฯ , โครงการด้านเทคโนโลยีสารสนเทศฯ
และการจัดสรรเงินงบบริหารให้สํานักงานยุติธรรมจังหวัด
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์
ศูนย์ราชการเฉลิมพระเกียรติ กรุงเทพมหานคร
รัฐบาลไทย-ข่าวทำเนียบรัฐบาล-นายกรัฐมนตรีระบุมีแนวโน้มจับผู้ก่อเหตุเผารถทัวร์พื้นที่ชายแดนใต้
วันอังคารที่ 19 ธันวาคม 2560
นายกรัฐมนตรีระบุมีแนวโน้มจับผู้ก่อเหตุเผารถทัวร์พื้นที่ชายแดนใต้
นายกรัฐมนตรีระบุมีแนวโน้มจับผู้ก่อเหตุเผารถทัวร์พื้นที่ชายแดนใต้
วันนี้ (19 ธันวาคม 2560) เวลา 14.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงเหตุการณ์เผารถทัวร์ ในพื้นที่จังหวัดชายแดนภาคใต้ว่า ยังต้องตรวจสอบว่าเป็นเรื่องคดีความมั่นคงอย่างเดียวหรือไม่ เพราะหลายอย่างที่เกิดขึ้นในพื้นที่จังหวัดชายแดนภาคใต้อาจมีเรื่องอื่นมาเกี่ยวข้องด้วย เช่น เรื่องธุรกิจ ซึ่งยังไม่ตัดสินไม่ได้ว่าเป็นเรื่องใด กําลังจะตรวจสอบ และวันนี้มีแนวโน้มจับกุมได้ ซึ่งถ้าได้ตัวแล้วจะตรวจสอบข้อเท็จจริงต่อไป
-------------------------------
รัฐบาลไทย-ข่าวทำเนียบรัฐบาล-เอกอัครราชทูต สปป.ลาว เข้าเยี่ยมคารวะพลเอก ธนะศักดิ์ ปฏิมาประกร รองนายกรัฐมนตรี ในโอกาสพ้นจากตำแหน่ง
วันศุกร์ที่ 7 กรกฎาคม 2560
เอกอัครราชทูต สปป.ลาว เข้าเยี่ยมคารวะพลเอก ธนะศักดิ์ ปฏิมาประกร รองนายกรัฐมนตรี ในโอกาสพ้นจากตําแหน่ง
เอกอัครราชทูต สปป.ลาว เข้าเยี่ยมคารวะพลเอก ธนะศักดิ์ ปฏิมาประกร รองนายกรัฐมนตรี ในโอกาสพ้นจากตําแหน่ง
วันนี้ (7 กรกฎาคม 2560) เวลา 09.30 น. นายหลี บุนค้ํา เอกอัครราชทูตสาธารณรัฐประชาธิปไตยประชาชนลาวประจําประเทศไทย เข้าเยี่ยมคารวะพลเอก ธนะศักดิ์ ปฏิมาประกร รองนายกรัฐมนตรี ณ ห้องรับรอง 2 ตึกนารีสโมสร ทําเนียบรัฐบาล สรุปสาระสําคัญ ดังนี้
รองนายกรัฐมนตรีแสดงความยินที่ได้พบกับเอกอัครราชทูต สปป.ลาวฯ ในวันนี้ และกล่าวขอบคุณที่เอกอัครราชทูต สปป.ลาวฯ ได้ทํางานเพื่อส่งเสริมความสัมพันธ์ระหว่างทั้งสองประเทศให้แนบแน่นยิ่งขึ้น ตลอดระยะเวลา 5 ปีที่ดํารงตําแหน่ง โดยทั้งสองฝ่ายร่วมกันยินดีกับความสัมพันธ์ไทย – ลาว ที่ดําเนินไปอย่างราบรื่นบนพื้นฐานความเข้าใจอันดีระหว่างกันและมีความใกล้ชิดขึ้นในทุกระดับ อาทิ การหารือในประเด็นความสัมพันธ์ทวิภาคีอย่างต่อเนื่อง และการแลกเปลี่ยนการเยือนระหว่างผู้นําระดับสูงอย่างสม่ําเสมอ นอกจากนี้ เอกอัครราชทูต สปป.ลาวฯ ยังแสดงความสํานึกในพระมหากรุณาธิคุณสมเด็จพระเทพรัตนราชสุดา ฯ สยามบรมราชกุมารี ที่ทรงดําเนินโครงการต่าง ๆ เพื่อช่วยเหลือประชาชนให้มีชีวิตความเป็นอยู่ที่ดีขึ้นมาเป็นเวลานาน ด้วยพระเมตตาซึ่งไม่จํากัดเฉพาะประชาชนชาวไทยเท่านั้นแต่ยังพระราชทานความร่วมมือกับ สปป.ลาว ด้วย
ในการนี้ เอกอัครราชทูต สปป.ลาวฯ แสดงความขอบคุณที่ฝ่ายไทยส่งเสริมความร่วมมือระหว่างสองประเทศ โดยเฉพาะความร่วมมือด้านวัฒนธรรมและการท่องเที่ยว ซึ่งรองนายกรัฐมนตรีเน้นย้ําว่ารัฐบาลมีนโยบายส่งเสริมการท่องเที่ยว อาทิ Thailand + 1 และ 2 Kingdoms 1 Destination ที่จะช่วยยกระดับความร่วมมือด้านการท่องเที่ยวของทั้งสองประเทศให้เพิ่มสูงมากขึ้นด้วย นอกจากนี้ ทั้งสองฝ่ายแสดงความยินดีทีแต่ละประเทศจะมีการประกาศให้ปีถัดไป (พ.ศ.2561) เป็นปีแห่งการท่องเที่ยว โดยรองนายกรัฐมนตรีกล่าวว่าการประกาศให้ปี 2561 เป็นปีแห่งการท่องเที่ยวไทย มีเป้าหมายเพื่อผลักดันให้ผลิตภัณฑ์มวลรวมในประเทศ (GDP) ด้านท่องเที่ยวสูงติด 10 อันดับแรกของโลก
ในช่วงท้าย เอกอัครราชทูต สปป.ลาวฯ ยังหวังว่าทั้งสองฝ่ายจะรักษาปฏิสัมพันธ์ที่ใกล้ชิดเช่นนี้ เพื่อขับเคลื่อนความร่วมมือในด้านความมั่นคง เศรษฐกิจ สังคม ให้พัฒนาก้าวหน้าต่อไป โดยรองนายกรัฐมนตรีกล่าวยืนยันที่จะสนับสนุนความสัมพันธ์และความร่วมมือซึ่งกันและกัน พร้อมทั้งแสดงความยินดีที่จะต้อนรับเอกอัครราชทูต สปป.ลาวฯ คนใหม่ และขอให้มั่นใจว่ารัฐบาลไทยจะสนับสนุนการทํางานและให้ความร่วมมือแก่เอกอัครราชทูต สปป.ลาวฯ คนใหม่อย่างเต็มที่
รัฐบาลไทย-ข่าวทำเนียบรัฐบาล-กรุงไทยผนึกกรมบัญชีกลางเดินหน้าโครงการบัตรสวัสดิการรักษาพยาบาลข้าราชการ
วันจันทร์ที่ 12 มีนาคม 2561
กรุงไทยผนึกกรมบัญชีกลางเดินหน้าโครงการบัตรสวัสดิการรักษาพยาบาลข้าราชการ
อธิบดีกรมบัญชีกลาง และ กรรมการผู้จัดการใหญ่ ธนาคารกรุงไทย ลงนามในสัญญาดําเนินโครงการบัตรสวัสดิการรักษาพยาบาลข้าราชการ เพื่อปรับระบบเบิกจ่ายตรงค่ารักษาพยาบาลประเภทผู้ป่วยนอกของข้าราชการและครอบครัวจํานวนประมาณ 5 ล้านคน
นางสาวสุทธิรัตน์ รัตนโชติ อธิบดีกรมบัญชีกลาง และ นายผยง ศรีวณิช กรรมการผู้จัดการใหญ่ ธนาคารกรุงไทย ลงนามในสัญญาดําเนินโครงการบัตรสวัสดิการรักษาพยาบาลข้าราชการ เพื่อปรับระบบเบิกจ่ายตรงค่ารักษาพยาบาลประเภทผู้ป่วยนอกของข้าราชการและครอบครัวจํานวนประมาณ 5 ล้านคน จากแบบเดิมมาเป็นการใช้บัตรประชาชนทําธุรกรรมผ่านเครื่องรับบัตรอิเล็กทรอนิกส์ (EDC) ทําให้การใช้สิทธิ์เบิกจ่ายตรงค่ารักษาพยาบาลเป็นไปอย่างสะดวก รวดเร็ว และลดปริมาณเอกสารทางการเงิน อันเป็นหนึ่งในโครงการที่ร่วมผลักดันให้เกิดการดําเนินงานตามแผนยุทธศาสตร์ National e-Payment ของรัฐบาล
นายผยง ศรีวณิช เปิดเผยว่า ธนาคารมีความพร้อมในการดําเนินโครงการบัตรสวัสดิการรักษาพยาบาลข้าราชการ โดยจะติดตั้งเครื่อง EDC ประมาณ 5,600 เครื่อง ที่สถานพยาบาลรัฐและเอกชนทั่วประเทศกว่า 1,300 แห่ง ซึ่งสามารถเรียกดูรูปถ่ายและเชื่อมต่อข้อมูลกับกรมการปกครอง กระทรวงมหาดไทย เพื่อพิสูจน์ตัวตนของผู้ใช้สิทธิ์ได้ทันที นอกจากนี้ ผู้มีสิทธิ์ไม่ต้องลงทะเบียนเข้าโครงการกับสถานพยาบาล และยังคงสามารถใช้สิทธิ์เบิกจ่ายได้ตามระเบียบของราชการเช่นเดิม
“ธนาคารกรุงไทย มียุทธศาสตร์ที่ชัดเจนในการนําเสนอบริการและนวัตกรรมที่ตอบโจทย์ความต้องการของ 5 Ecosystem ที่เป็นเป้าหมายหลักของธนาคารที่จะมุ่งเน้นในปีนี้ ได้แก่ กลุ่มหน่วยงานภาครัฐ (Government) กลุ่มสวัสดิการของรัฐ (Welfare) กลุ่มด้านสุขภาพและการรักษาพยาบาล (Health and Medical) กลุ่มมหาวิทยาลัย โรงเรียน นักศึกษาและนักเรียน (University and Education) และระบบขนส่ง (Mass Transit) ตามแผนยุทธศาสตร์ Future Banking ของธนาคาร”
นายผยง ศรีวณิช กล่าวในตอนท้ายว่า โครงการบัตรสวัสดิการรักษาพยาบาลข้าราชการนั้น เป็นอีกหนึ่งเมกะโปรเจคท์ต่อจากโครงการบัตรสวัสดิการผู้มีรายได้น้อย 11.6 ล้านใบ และโครงการเพิ่มประสิทธิภาพการรับจ่ายเงินภาครัฐทางอิเล็กทรอนิกส์ ซึ่งจะเริ่มในวันที่ 27 มีนาคมนี้เป็นต้นไป โดยธนาคารมีความพร้อมในการสนับสนุนนโยบายของภาครัฐ ที่ต้องการอํานวยความสะดวก และเพิ่มความปลอดภัยให้กับประชาชน ในการชําระเงินค่าบริการต่างๆ กับหน่วยงานภาครัฐ โดยไม่ต้องพกพาเงินสด และไม่มีค่าใช้จ่ายเพิ่ม ในฐานะธนาคารพาณิชย์ของรัฐและเป็นหนึ่งในกลไกสําคัญที่สนับสนุนภารกิจของกระทรวงการคลังในการขับเคลื่อนสังคมไร้เงินสด
ฝ่ายสื่อสารองค์กรและภาพลักษณ์
โทร.0-2208-4174-8
รัฐบาลไทย-ข่าวทำเนียบรัฐบาล-โฆษกฯ ระบุการลงพื้นที่ประชุม ครม.สัญจรของรัฐบาลเพื่อต้องการรับปัญหาจากประชาชนในพื้นที่ ยืนยันไม่ต้องการคะแนนเสียง
วันพฤหัสบดีที่ 22 มิถุนายน 2560
โฆษกฯ ระบุการลงพื้นที่ประชุม ครม.สัญจรของรัฐบาลเพื่อต้องการรับปัญหาจากประชาชนในพื้นที่ ยืนยันไม่ต้องการคะแนนเสียง
โฆษกฯ ระบุการลงพื้นที่ประชุม ครม.สัญจรของรัฐบาลเพื่อต้องการรับปัญหาจากประชาชนในพื้นที่ ยืนยันไม่ต้องการคะแนนเสียง
วันนี้ (22 มิถุนายน 2560) เวลา 12.45 น. ณ ทําเนียบรัฐบาล พลโท สรรเสริญ แก้วกําเนิด โฆษกประจําสํานักนายกรัฐมนตรีกล่าวถึงความคืบหน้าแนวคิดการฟื้นการประชุมคณะรัฐมนตรีนอกสถานที่อย่างเป็นทางการ หรือ ครม.สัญจร ว่า พลเอก ประยุทธ์ จันทร์โอชา นายกรัฐมนตรี ต้องการให้มีการประชุม ครม.สัญจร ซึ่งสอดคล้องกับที่ได้สั่งการให้รัฐมนตรี และหัวหน้าส่วนราชการลงพื้นที่ ซึ่งได้เน้นย้ําว่าการลงพื้นที่ไม่ใช่ไปสร้างคะแนนเสียงเพราะเราไม่ได้ต้องการเล่นการเมืองในอนาคต แต่ต้องการลงไปรับฟังทุกข์สุขประชาชน ของกลุ่มในพื้นที่จากปากของเขาเอง และต้องการให้เจ้าหน้าที่ระดับนโยบายลงไปพูดคุยกับข้าราชการในสังกัดของตนเองในพื้นที่ว่านโยบายจากส่วนกลางที่ลงไปนั้นตรงกันหรือไม่ ซึ่งสอดคล้องกับความเห็นในเรื่องการประชุม ครม.สัญจร ซึ่งเบื้องต้นกําหนดไว้ใน 6 พื้นที่ 6 ภูมิภาค คือ เหนือ กลาง อีสาน ใต้ กลุ่มจังหวัดชายแดนภาคใต้ และพื้นที่ระเบียงเศรษฐกิจภาคตะวันออก (อีอีซี) อย่างไรก็ตาม ถ้ามีช่วงโอกาส และจังหวะเวลาที่เหมาะสมก็อาจจะขยายไปในส่วนของ 18 กลุ่มจังหวัดด้วยซึ่งถ้าทําได้ก็จะเป็นเรื่องดี
โฆษกประจําสํานักนายกรัฐมนตรีกล่าวว่า สําหรับโอกาสที่นายกรัฐมนตรีจะค้างคืนในพื้นที่ต่างจังหวัดนั้น ในกิจกรรมต่าง ๆ ที่ลงพื้นที่ ไม่ว่าจะเป็นที่จังหวัดเชียงใหม่ หรือประจวบคีรีขันธ์ จะต้องมีคณะทํางานทั้งจากกระทรวงที่เกี่ยวข้องและส่วนกลาง ต้องเดินทางไปลงพื้นที่ล่วงหน้าก่อนเพื่อพบปะกับประชาชนและชุมชน ซึ่งการประชุม ครม.สัญจรนั้นจะแยกคนละส่วนกับการลงพื้นที่ของนายกรัฐมนตรีในแต่ละเดือน แต่ต้องมีการประสานสอดคล้องกัน
“นายกรัฐมนตรีเคยปรารภว่าการลงไปพื้นที่ต่าง ๆ นั้นอยากได้ข้อมูลที่ครบถ้วน ไม่อยากไปเพียงแค่กิจกรรมใดกิจกรรมหนึ่ง เพราะทุกเรื่องต้องมีความเชื่อมโยงกัน การไปต่างจังหวัดแล้วค้างคืนก็อาจตอบโจทย์ได้ ขณะเดียวกันก็ไม่ต้องการให้ในพื้นที่ระส่ําระสายได้รับผลกระทบ เพราะการที่ คณะรัฐมนตรีจะลงไปในพื้นที่ใดก็จะต้องมีคณะที่ติดตามลงไปด้วยจํานวนมาก ทั้งในส่วนของผู้ติดตาม ผู้ที่เตรียมข้อมูล รวมทั้งเป็นห่วงในเรื่องของโรงแรมที่พักที่เกรงว่าอาจกระทบกับผู้อื่นที่จองล่วงหน้าไว้ก่อน ก็ต้องดูให้เหมาะสม” โฆษกประจําสํานักนายกรัฐมนตรีกล่าว
-------------------------------------------------------
รัฐบาลไทย-ข่าวทำเนียบรัฐบาล-นายโก๊ะ จ๊ก ตงรัฐมนตรีอาวุโสเกียรติคุณสิงคโปร์เข้าเยี่ยมคารวะนายกรัฐมนตรี
วันพฤหัสบดีที่ 16 พฤศจิกายน 2560
นายโก๊ะ จ๊ก ตงรัฐมนตรีอาวุโสเกียรติคุณสิงคโปร์เข้าเยี่ยมคารวะนายกรัฐมนตรี
วันนี้ (วันพฤหัสบดีที่ 16พฤศจิกายน 2560) เวลา 13.30 น. นายโก๊ะ จ๊ก ตงรัฐมนตรีอาวุโสเกียรติคุณสิงคโปร์เข้าเยี่ยมคารวะนายกรัฐมนตรีณ ห้องสีงาช้าง ตึกไทยคู่ฟ้า ทําเนียบรัฐบาล สรุปสาระสําคัญการหารือ ดังนี้
นายกรัฐมนตรีขอบคุณนายโก๊ะจ๊ก ตง ที่เข้าเยี่ยมคารวะในโอกาสเดินทางเยือนไทยเพื่อกล่าวสุนทรพจน์ในงานสัมมนา ASEAN @ 50 : In Retrospect และขอบคุณที่ประธานาธิบดีสิงคโปร์ และคู่สมรสเยือนไทยเพื่อเข้าร่วมพระราชพิธีถวายพระเพลิงพระบรมศพของพระบาทสมเด็จพระปรมินทรมหาภูมิพลอดุลยเดช บรมนาถบพิตร
นายกรัฐมนตรีกล่าวชื่นชม นายโก๊ะจ๊ก ตง เป็นรัฐมนตรีอาวุโส และเป็นผู้ซึ่งมีประสบการณ์ด้านการเมืองของประเทศสิงคโปร์ สมัยที่นายโก๊ะจ๊ก ตงดํารงตําแหน่งนายกรัฐมนตรี ได้นําพาประเทศให้เจริญก้าวหน้า มีการพัฒนาอย่างโดดเด่นในภูมิภาค ซึ่งหวังว่าความรู้ความสามารถ และประสบการณ์ของนายโก๊ะจ๊ก ตง จะเป็นประโยชน์กับประชาคมอาเซียน
นายโก๊ะจ๊ก ตง ชื่นชมนายกรัฐมนตรีที่เป็นผู้นําประเทศในช่วงเวลาที่ประเทศไทยประสบปัญหาความมั่นคงทางการเมือง และแสดงความยินดีกับฝ่ายไทยที่มีพัฒนาการทางการเมืองตามที่ได้วางแผนการปฏิรูปไว้
ทั้งสองฝ่ายพอใจกับความสัมพันธ์ทวิภาคีที่ใกล้ชิด ซึ่งปีนี้ครบรอบความสัมพันธ์ทางการทูตระหว่างกัน 50 ปี
มีความร่วมมือกันในหลากหลายมิติอย่างต่อเนื่อง อาทิ เศรษฐกิจ การค้า การลงทุน การท่องเที่ยว เทคโนโลยี และความมั่นคง
นโยบาย Smart Nation ของสิงคโปร์ และนโยบาย Thailand 4.0 ของไทย เป็นนโยบายที่คล้ายคลึงกันโดยมุ่งเน้นการพัฒนาดิจิทัลเทคโนโลยี ซึ่งน่าจะเป็นประโยชน์สําหรับทั้งสองประเทศ ในการเพิ่มศักยภาพและมูลค่าการค้า การลงทุนระหว่างสองประเทศ ปัจจุบันจํานวนนักท่องเที่ยวระหว่างทั้งสองประเทศมีจํานวนมากขึ้น ตามลําดับ นอกจากนั้นไทยและสิงคโปร์มีความร่วมมือด้านความมั่นคงระหว่างกันอย่างต่อเนื่อง มีการแลกเปลี่ยนการเยือนระดับผู้นําของเหล่าทัพ แลกเปลี่ยนข้อมูลข่าวสาร ตลอดจนการฝึกร่วมระหว่างกองทัพไทย-สิงคโปร์ ในโอกาสนี้ รัฐมนตรีอาวุโสเกียรติคุณกล่าวขอบคุณประเทศไทยที่ได้อนุเคราะห์พื้นที่ฝึกให้กับกองทัพสิงคโปร์ ทั้งนี้ เพื่อเป็นการแลกเปลี่ยนประสบการณ์ เทคโนโลยีด้านอาวุธยุทโธปกรณ์ เพื่อความมั่นคงของทั้งสองประเทศและอาเซียน
รัฐบาลไทย-ข่าวทำเนียบรัฐบาล-​นายกรัฐมนตรีเตรียมลงพื้นที่ตรวจเยี่ยมการฟื้นฟู เยียวยา และมอบกำลังใจผู้ประสบอุทกภัย ณ จังหวัดอุบลราชธานี
วันพฤหัสบดีที่ 10 ตุลาคม 2562
​นายกรัฐมนตรีเตรียมลงพื้นที่ตรวจเยี่ยมการฟื้นฟู เยียวยา และมอบกําลังใจผู้ประสบอุทกภัย ณ จังหวัดอุบลราชธานี
​นายกรัฐมนตรีเตรียมลงพื้นที่ตรวจเยี่ยมการฟื้นฟู เยียวยา และมอบกําลังใจผู้ประสบอุทกภัย ณ จังหวัดอุบลราชธานี
วันนี้ (10 ต.ค. 62) ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พรุ่งนี้ (11 ตุลาคม 2562) เวลา 13.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะเตรียมลงพื้นที่ตรวจเยี่ยมและติดตามการฟื้นฟู เยียวยา การบําบัดน้ําเสีย รวมถึงการซ่อมแซมบ้านเรือน และสาธารณประโยชน์ พร้อมให้กําลังใจผู้ประสบอุทกภัย ณ จังหวัดอุบลราชธานี
โดยนายกรัฐมนตรีจะติดตามการดําเนินงานตามแผนฟื้นฟูและเยียวยาผู้ที่ได้รับผลกระทบจากอุทกภัย การบําบัดน้ําเสีย รวมถึงการให้ความช่วยเหลือในด้านต่าง ๆ ทั้งการซ่อมแซมบ้านเรือนประชาชน และสถานที่สาธารณประโยชน์ต่าง ๆ ที่ได้รับผลกระทบจากอุทกภัยของส่วนราชการในพื้นที่ พร้อมกันนี้ นายกรัฐมนตรีจะตรวจเยี่ยมสภาพการทลายของตลิ่ง ณ บริเวณท่ากกแห่ ตําบลแจระแม อําเภอเมือง ซึ่งพังทลายลงเนื่องจากน้ํามีการลดระดับลงอย่างรวดเร็ว ทําให้พื้นดินปรับสภาพไม่ทันเกิดการทลายทรุดตัวลง หลังเสร็จภารกิจ นายกรัฐมนตรีและคณะเดินทางกลับกรุงเทพมหานครในวันเดียวกัน
--------------------------------------------
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐอาหรับอียิปต์ฯ เข้าเยี่ยมคารวะนายกรัฐมนตรี ในโอกาสพ้นจากหน้าที่
วันพฤหัสบดีที่ 19 ตุลาคม 2560
เอกอัครราชทูตสาธารณรัฐอาหรับอียิปต์ฯ เข้าเยี่ยมคารวะนายกรัฐมนตรี ในโอกาสพ้นจากหน้าที่
เอกอัครราชทูตสาธารณรัฐอาหรับอียิปต์ฯ เข้าเยี่ยมคารวะนายกรัฐมนตรี ในโอกาสพ้นจากหน้าที่
วันนี้ (19 ตุลาคม 2560) เวลา 13.30 น. นายฮาซิม อัสสัยยิด บะดะวีย์ อัฏฏอฮิรีย์ เอกอัครราชทูตสาธารณรัฐอาหรับอียิปต์ประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ณ ห้องสีงาช้าง ตึกไทยคู่ฟ้า ทําเนียบรัฐบาล เพื่ออําลาในโอกาสพ้นจากหน้าที่ ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีแสดงความยินที่ได้พบกับเอกอัครราชทูตอียิปต์ฯ ในวันนี้ และกล่าวขอบคุณที่เอกอัครราชทูตอียิปต์ฯ ได้ทํางานเพื่อส่งเสริมความสัมพันธ์ระหว่างทั้งสองประเทศให้แนบแน่นยิ่งขึ้น มาตลอดระยะเวลาที่ดํารงตําแหน่ง นอกจากนี้ นายกรัฐมนตรียังแสดงความยินดีกับความสัมพันธ์ระหว่างไทย – อียิปต์ ที่ดําเนินมาอย่างราบรื่นและก้าวหน้าตามลําดับ โดยอียิปต์เป็นประเทศอาหรับประเทศแรกที่สถาปนาความสัมพันธ์ทางการทูตกับไทย ตั้งแต่ 2497 ซึ่งเอกอัครราชทูตอียิปต์ฯ ได้ยืนยันว่า ไทย – อียิปต์ มีความสัมพันธ์ที่ใกล้ชิดกัน พร้อมยังมีความร่วมมือกันในหลายมิติ
นายกรัฐมนตรียินดีที่ทั้งสองฝ่ายมีการแลกเปลี่ยนการเยือนในระดับต่าง ๆ อย่างสม่ําเสมอ โดยเฉพาะการเยือนไทยของผู้ตัดสินชี้ขาดสูงสุดทางศาสนาอิสลาม (Grand Mufti) ของอียิปต์ เมื่อเดือนมิถุนายน 2560 ซึ่งเป็นโอกาสในการแลกเปลี่ยนมุมมองเกี่ยวกับแนวทางอิสลามสายกลาง เพื่อให้เกิดการเรียนรู้ของหลักคําสอนศาสนาอิสลามที่แท้จริงต่อไป และหวังเป็นอย่างยิ่งว่า จะมีโอกาสต้อนรับการเยือนของผู้นําสูงสุดทางศาสนาอิสลาม (Grand Imam) ของอียิปต์ ในฐานะแขกของรัฐบาลในโอกาสแรก
ในโอกาสนี้ ทั้งสองฝ่ายหารือเกี่ยวกับความร่วมมือต่าง ๆ ได้แก่ ด้านการศึกษา นายกรัฐมนตรีแสดงความขอบคุณที่ฝ่ายอียิปต์ให้การดูแลและความช่วยเหลือแก่นักศึกษาไทยในอียิปต์กว่า 3,500 คน พร้อมทั้งยังมอบทุนการศึกษาให้แก่นักศึกษาไทยมุสลิม เพื่อไปศึกษาต่อในระดับอุดมศึกษาที่มหาวิทยาลัยอัล อัซฮัร ของอียิปต์ ด้านเศรษฐกิจ ทั้งสองประเทศแสดงความพร้อมที่จะขยายความร่วมมือทางการค้าการลงทุนระหว่างให้เพิ่มมากขึ้น โดยที่ไทยจะสามารถเป็น Gateway ไปสู่กลุ่มประเทศอาเซียนและ CLMV –ขณะที่ อียิปต์สามารถเป็น Gateway ไปสู่แอฟริกาเหนือ ตะวันออกกลาง และยุโรปได้ ด้านการพัฒนา ไทยยินดีที่จะให้ความช่วยเหลือด้านการพัฒนาในสาขาที่ไทยมีความเชี่ยวชาญ ทั้งด้านการเกษตร และด้านสาธารณสุข รวมทั้งด้านการประมง เพื่อเสริมสร้างการพัฒนาระหว่างกันต่อไป ความร่วมมือในกรอบ OIC ฝ่ายไทยเน้นย้ําถึงความตั้งใจและความพยายามในการเสริมสร้างสันติภาพและการแก้ไขปัญหาจังหวัดชายแดนภาคใต้ของไทยอย่างยั่งยืน ซึ่งฝ่ายอียิปต์ได้แสดงความชื่นชมการดําเนินการในเชิงสร้างสรรค์ของรัฐบาลไทย
ในช่วงท้าย ทั้งสองฝ่ายเห็นพ้องที่จะผลักดันความร่วมมือระหว่างกันภายใต้กลไกความร่วมมือระดับทวิภาคีที่มีอยู่ ทั้งการประชุมคณะกรรมาธิการร่วมว่าด้วยความร่วมมือทวิภาคีระหว่างไทยกับอียิปต์ (Joint Commission - JC) และการประชุมคณะกรรมการร่วมทางการค้า (Joint Trade Committee - JTC) เพื่อสานต่อความสัมพันธ์และความร่วมมือที่มีร่วมกันให้เจริญก้าวหน้าสืบไป
รัฐบาลไทย-ข่าวทำเนียบรัฐบาล-​ เพิ่มอีก 2 รายการ! ยารักษามะเร็งเบิกจ่ายตรงได้ ไม่ต้องทดรองจ่าย
วันอังคารที่ 6 สิงหาคม 2562
​ เพิ่มอีก 2 รายการ! ยารักษามะเร็งเบิกจ่ายตรงได้ ไม่ต้องทดรองจ่าย
..
หลังจากที่รอคอยกันมานาน...วันนี้ ผู้มีสิทธิเบิกจ่ายตรงของกรมบัญชีกลางและบุคคลในครอบครัวที่ป่วยด้วยโรคมะเร็งและโลหิตวิทยา สามารถเบิกจ่ายตรงยารักษาโรคมะเร็งได้เพิ่มอีก 2 รายการ ได้แก่ ยารักษาโรคมะเร็งปอดระยะแพร่กระจาย (Atezolizumab) และยารักษาโรคมะเร็งเต้านมระยะแพร่กระจาย (Ribociclib) ซึ่งเป็น 2 โรคร้ายยอดฮิตที่คร่าชีวิตคนไทยเป็นอันดับต้น ๆ
ผู้ที่ต้องการใช้สิทธิเบิกจ่ายตรงยาดังกล่าวจะต้องลงทะเบียนเข้าโครงการเบิกจ่ายตรงสําหรับผู้ป่วยโรคมะเร็งและโลหิตวิทยา (ระบบ OCPA) ณ สถานพยาบาล ก่อน จึงจะสามารถใช้สิทธิได้
ที่ผ่านมารัฐได้ปรับปรุงแนวทางการรักษาโรคมะเร็งและโลหิตวิทยาอย่างต่อเนื่อง เพื่อให้ผู้ป่วยเข้าถึงการรักษาและเทคโนโลยีทางการแพทย์สมัยใหม่ที่มีคุณภาพ ปลอดภัย และเกิดประโยชน์สูงสุด โดยไม่ต้องทดรองจ่ายเงินไปก่อน จนปัจจุบัน มียารักษาโรคมะเร็งและโลหิตวิทยาที่เบิกจ่ายตรงได้แล้วกว่า 19 รายการ 32 เงื่อนไขข้อบ่งชี้
สนใจข้อมูลติดต่อได้ที่ Call center กรมบัญชีกลาง 0-2270-6400
----------------------
ภาพ / ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานการประชุมเชิงปฏิบัติการ “การขับเคลื่อนการใช้ประโยชน์ Big Data ครั้งที่ 2”
วันพฤหัสบดีที่ 28 มิถุนายน 2561
รมว.ดิจิทัลฯ เป็นประธานการประชุมเชิงปฏิบัติการ “การขับเคลื่อนการใช้ประโยชน์ Big Data ครั้งที่ 2”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานการประชุมเชิงปฏิบัติการ “การขับเคลื่อนการใช้ประโยชน์ข้อมูลขนาดใหญ่ (Big Data) ครั้งที่ 2” โดยบริษัท กสท โทรคมนาคม จํากัด (มหาชน) และสํานักงานสถิติแห่งชาติ (สสช.) หน่วยงานในสังกัดกระทรวงฯ ร่วมกันจัดขึ้นเพื่อติดตามผลการดําเนินงานของแต่ละหน่วยงานภาครัฐ ต่อเนื่องจากการประชุมฯ ครั้งที่ 1 เมื่อวันที่ 2 มีนาคม 2561 โดยวัตถุประสงค์ของการจัดประชุมฯ ในครั้งนี้ เพื่อให้หน่วยงานที่มีความพร้อมในการจัดทําข้อมูลขนาดใหญ่ (Big Data) ได้เร่งผลักดันนํามาใช้ประโยชน์อย่างเป็นรูปธรรม โดยจะมี บมจ.กสท โทรคมนาคม เป็นผู้สนับสนุนให้การทํางานมีความคืบหน้า เนื่องจาก Big Data เป็นเรื่องที่รัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี ให้ความสําคัญเป็นอย่างมาก ด้วยเหตุผลที่ต้องการยกระดับการให้บริการประชาชน และเพิ่มประสิทธิภาพในการทํางานของภาครัฐให้ดียิ่งขึ้น เมื่อวันที่ 28 มิถุนายน 2561 ณ ห้องประชุม Can-do-Attitude อาคารบริหาร 1 ชั้น 3 บริษัท กสท โทรคมนาคม จํากัด (มหาชน) ถนนแจ้งวัฒนะ เขตหลักสี่ กรุงเทพฯ
******************
รัฐบาลไทย-ข่าวทำเนียบรัฐบาล-“อนุทิน” ชื่นชมโครงการ UCEP สานต่อให้ประชาชนเข้าถึงมากขึ้น อย่างยั่งยืน
วันพุธที่ 16 ตุลาคม 2562
“อนุทิน” ชื่นชมโครงการ UCEP สานต่อให้ประชาชนเข้าถึงมากขึ้น อย่างยั่งยืน
รองนายกรัฐมนตรีและรัฐมนตรีว่าการกระทรวงสาธารณสุข ชื่นชมโครงการ “เจ็บป่วยฉุกเฉินวิกฤต มีสิทธิทุกที่” (UCEP) มอบคณะอนุกรรมการคุ้มครองสิทธิฯ พัฒนาระบบให้ยั่งยืน เป็นธรรม เพิ่มการเข้าถึงบริการ รอบ 2 ปีที่ผ่านมาช่วยชีวิตผู้ป่วยวิกฤตฉุกเฉินได้ร้อยละ 84
รองนายกรัฐมนตรีและรัฐมนตรีว่าการกระทรวงสาธารณสุข ชื่นชมโครงการ “เจ็บป่วยฉุกเฉินวิกฤต มีสิทธิทุกที่” (UCEP) มอบคณะอนุกรรมการคุ้มครองสิทธิฯ พัฒนาระบบให้ยั่งยืน เป็นธรรม เพิ่มการเข้าถึงบริการ รอบ 2 ปีที่ผ่านมาช่วยชีวิตผู้ป่วยวิกฤตฉุกเฉินได้ร้อยละ 84 ส่วนใหญ่เป็นผู้ป่วยหลักประกันสุขภาพถ้วนหน้า
วันนี้ (16 ตุลาคม 2562) ที่ตึกบัญชาการ 1 ทําเนียบรัฐบาล กทม. นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยเรืออากาศเอก นายแพทย์อัจฉริยะ แพงมา เลขาธิการสถาบันการแพทย์ฉุกเฉินแห่งชาติ (สพฉ.) ประชุมคณะกรรมการการแพทย์ฉุกเฉิน ครั้งที่ 10 และให้สัมภาษณ์ว่า โครงการ “เจ็บป่วยฉุกเฉินวิกฤต มีสิทธิทุกที่” (Universal Coverage for Emergency Patients : UCEP) ที่กระทรวงสาธารณสุขและหน่วยงานที่เกี่ยวข้องได้ร่วมกันดําเนินงาน เพื่อให้ผู้ป่วยที่อยู่ในภาวะฉุกเฉินวิกฤตได้รับการรักษาอย่างทันท่วงที เพิ่มโอกาสการรอดชีวิตและลดความพิการ โดยไม่ต้องสํารองเงินค่ารักษาพยาบาลใน 72 ชั่วโมงแรก ผลการดําเนินงานในรอบ 2 ปีที่ผ่านมา มีผู้ป่วยเข้าเกณฑ์ผู้ป่วยฉุกเฉินวิกฤต 55,987 ราย จากผู้ขอใช้สิทธิทั้งหมด 417,956 ราย ส่วนใหญ่เป็นผู้มีสิทธิหลักประกันสุขภาพถ้วนหน้า รองลงมาคือสิทธิสวัสดิการรักษาพยาบาลข้าราชการ สิทธิประกันสังคม ซึ่งสามารถช่วยชีวิตผู้ป่วยได้ถึงร้อยละ 84
นายอนุทินกล่าวต่อว่า ได้มอบให้คณะอนุกรรมการคุ้มครองสิทธิตามนโยบายเจ็บป่วยฉุกเฉินวิกฤต มีสิทธิทุกที่ พัฒนาระบบให้เกิดความยั่งยืน เป็นธรรมกับทุกฝ่าย อาทิ การแก้ไขระเบียบที่เกี่ยวข้องของแต่ละหน่วยงานเพื่อรองรับการเบิกจ่าย แก้ไขประเด็นทางเทคนิค เช่นการรับเรื่องอุทธรณ์ ร้องเรียน การย้ายผู้ป่วย การสํารองเตียง เพิ่มความครอบคลุมกลุ่มประชากร พัฒนาระบบสารสนเทศให้เชื่อมโยงทั้งระบบ รวมทั้งเพิ่มรายการยา 906 รายการ และการแก้ไขประกาศกระทรวงสาธารณสุข 2 ฉบับให้สอดคล้องกับการดําเนินงานมากขึ้น
“ขอชื่นชมทุกหน่วยงานที่ร่วมกันดําเนินงานโครงการ “เจ็บป่วยฉุกเฉินวิกฤต มีสิทธิทุกที่” 2 ปีที่ผ่านมา ผู้ป่วยเข้าถึงบริการมากขึ้น หากเจ็บป่วยฉุกเฉินวิกฤตให้ไปรับการรักษาที่โรงพยาบาลรัฐหรือเอกชนที่อยู่ใกล้ที่สุดหรือไปถึงเร็วที่สุด เพื่อให้ได้รับการช่วยชีวิตอย่างรวดเร็ว อย่าให้เสียโอกาสในช่วงนาทีวิกฤตของชีวิต โทรขอความช่วยเหลือที่สายด่วน 1669 ตลอด 24 ชั่วโมง” นายอนุทินกล่าว
เรืออากาศเอก นายแพทย์อัจฉริยะ แพงมา เลขาธิการสถาบันการแพทย์ฉุกเฉินแห่งชาติ (สพฉ.) กล่าวว่า ผู้ป่วยที่เข้าเกณฑ์ตามโครงการนี้จะต้องมีอาการฉุกเฉินวิกฤติที่สําคัญ ได้แก่ 1.หัวใจหยุดเต้น ไม่หายใจ ไม่รู้สึกตัว 2.หายใจเร็ว หอบเหนื่อยรุนแรง หายใจติดขัดมีเสียงดัง 3.เจ็บหน้าอกเฉียบพลันรุนแรง 4.ซึมลง เหงื่อแตก ตัวเย็นหรือมีการชักร่วม 5.แขนขาอ่อนแรงครึ่งซีก พูดไม่ชัด แบบปัจจุบันทันด่วนหรือชักต่อเนื่องไม่หยุด และ6.มีอาการอื่นที่มีผลต่อการหายใจ ระบบไหลเวียนโลหิตและระบบสมองที่อาจเป็นอันตรายต่อชีวิตร่วม ประชาชนหรือสถานพยาบาลมีข้อสงสัยสอบถามได้ที่ โทร 02-8721669 หรือ ucepcenter@niems.go.th ตลอด 24 ชั่วโมง
*************************** 16 ตุลาคม 2562